Θέμα: Modern Greek Language (Secondary School)
Ερώτηση: "Αποκατάσταση του σπιτιού του Παύλου Μελά" Ο Παύλος Μελάς έχασε τη ζωή του πολεμώντας για την πατρίδα στις 13 Οκτωβρίου του 1904, στη Στάτιστα της Καστοριάς, όπου οργάνωσε τον ένοπλο αγώνα για την απελευθέρωση της Μακεδονίας. Εκατόν δεκαέξι χρόνια μετά, ανήμερα την επέτειο του θανάτου του, η Πρόεδρος της Δημοκρατίας Κατερίνα Σακελλαροπούλου παρέστη χθες βράδυ, μαζί με την ηγεσία του Υπουργείου Εθνικής Άμυνας και άλλων επισήμων, στην τελετή αποκατάστασης της οικίας του, στην Κηφισιά, η οποία ολοκληρώθηκε πρόσφατα. Ταυτισμένο με το πνεύμα των ευρωπαϊκών εξοχικών του 19ου αιώνα, το οικοδόμημα που είχε σχεδιάσει ο ίδιος ο Παύλος Μελάς τραβά αμέσως το βλέμμα για την ομορφιά του. Από το κατώφλι του έφυγε για τη Μακεδονία, γνωρίζοντας ότι δεν θα επέστρεφε. Η οικία γνώρισε τη φθορά και την εγκατάλειψη για πολλά χρόνια, αλλά τώρα στέκει υπερήφανη και κομψή, χάρη στη γενναιόδωρη συνεισφορά ενός χορηγού, αλλά και την έγνοια που έδειξε η ηγεσία του Υπουργείου Εθνικής Άμυνας. Το έργο, βεβαίως, δεν θα είχε προχωρήσει, αν η εγγονή του Παύλου Μελά δεν είχε προβεί σε δωρεά του ακινήτου προς το Υπουργείο. Την εφαρμογή της μελέτης έκανε η αστική, μη κερδοσκοπική Εταιρεία Δράμας "Κύκλωψ", ενώ το Υπουργείο Πολιτισμού και Αθλητισμού έβαλε τα δυνατά του, ώστε να γίνουν όλα γρήγορα. Στον χαιρετισμό της, η Κυρία Πρόεδρος υπογράμμισε: "Ευγενής ιδεολόγος, οραματιστής μιας ελεύθερης, ελληνικής Μακεδονίας, ο Παύλος Μελάς έδωσε το σύνθημα για την ουσιαστική έναρξη του Μακεδονικού Αγώνα και έγινε σύμβολο του αγώνα για το καλό και το δίκαιο". Διασκευή για τις ανάγκες των εξετάσεων από τον Ημερήσιο Τύπο, Δεκέμβριος 2020. Χρησιμοποιώντας αποκλειστικά τις πληροφορίες από το παραπάνω κείμενο, χαρακτηρίστε την πρόταση: Ο Παύλος Μελάς έγινε σύμβολο του αγώνα για το δίκαιο.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0